AD PRIORES VESPERAS. Unica super psalmos ant. Almi Benigni, ut supra, in vigilia Omnium Sanctorum. Psalmi de sancto Clemente (23 nov.) Capit. Beatus homo, ut in Passione sancti Benigni. ℟ Sancte Benigne, Chisti martyr. audi rogantes servulos. ℣ O sancte. Ut supra. Hymn. Deus tuorum. ℣ Magna est gloria. Ant. Ave Pater gloriose, ut supra in commem. de sancto Benigno post secundas vesperas Omnium Sanctorum. Cantic. Magnificat. Oratio. Omnipotens sempiterne Deus, qui hunc diem nobis honorabilem beati Benigni martyris tui translatione tribuisti: da quæsumus ecclesiæ tuæ in hac celebritate lætitiam; ut cujus membra pio amore veneramur in terris, ejus intercessione sublevemur in cœlis. Per Dominum. Benedicamus Domino. Commem. de sancto Clemente. Processio fit ad Corpus sanctum, cum ℟ Laudemus Dominum in beati martyris Benigni meritis, vel Sanctus Benignus cum fuisset cæsus. Ut supra. AD OFFICIUM NOCTURNUM. Ut in die natali sancti Benigni, præter XI ℟ quod sic dicitur: Sancte Benigne. Christi martyr, audi rogantes servulos * Et impetratam cœlitus tu defer indulgentiam. ℣ Aperi os tuum in oratione, et pro delictis nostris deprecare. * Et impetratam. Coll. ut in primis vesperis, et dicitur etiam ad laudes, ad tertiam, ad missam et ad secundas vesperas. AD LAUDES ET HORAS. Ut in die natali; et post laudes fit processio ad Corpus sanctum. AD OFFICIUM MISSÆ. Missa matutinalis canitur ad Corpus sanctum et est de sancto Chrysogono, cum 2a collecta de sancto Benigno. Missa major, in cappis, de sancto Benigno, ut in die natali, et cum prosa Adest namque. Si festivitas Translationis evenerit die dominica fit processio ante majorem missam, cum ℟ per claustrum Sancte Benigne, Christi martyr, audi rogantes servulos, ut supra, et ad ingressum chori ℟ Vir inclytus Benignus, martyr Domini pretiosus, succensus igne divini amoris, constanter sustinuit supplicia passionis, et per immanitatem tormentorum pervenit * Ad societatem angelorum. ℣ Cujus intercessio nobis obtineat veniam, qui per tormenta passionis æternam meruit palmam et sempiternam coronam * Et societatem angelorum. AD SECUNDAS VESPERAS. Super psalmos, ant. Sancte Benigne, qui in cœlis lætaris, et aliæ, ut supra. Ad Magnificat, ant. O quanta est exultatio angelicis turmis, et quam dulces in astris resonant laudes tibi, o sancte Benigne, namque jam frueris visione regis pro quo, calcata mundi gloria, morti te tradidisti invictus; nunc igitur, poscimus, nobis succurre pius. Reliqua ut in die natali, et processio fit ad Corpus sanctum. PROSES DE SAINT BÉNIGNE Aux prières de l’ancien office monastique de saint Bénigne, nous joignons deux proses, dont la première est extraite des missels du seizième siècle à l’usage des églises cathédrales ou collégiales, et dont la seconde appartient à l’office monastique de 1703. Douze strophes de cette dernière forment la prose qui se chante à Dijon, depuis l’année 1762. Les strophes supprimées sont entre crochets. I. Lans superno sempiterno Regi sit et gloria, Per quem sumus id quod sumus, Ex quo constant omnia. Cui Benignus, martyr dignus Ab adolescentia, Sacerdotis vice fungens Factus est et hostia. Oriundus hic vir sanctus Traditur ex Græcia. A beato Polycarpo Missus est in Gallia. Divion felix, tam præclari decoratum Martyris præsentia; Per quem provectus in virtute tibi datur. In commissis venia. Erat in vultu gratia, In ore facundia. In signis efficacia, In pœnis constantia. Fides in Deo unica; Caritas eximia: Spes omnis supra cœlica: Mens Christo consocia. Cum jam multos baptizasset,  Et per provinciam Ecclesias fundasset, Ope suffultus divina; Tunc cæsar Aurelianus,  In Christum sæviens, Idolatra profanus. Audita Benigni fama. Jubet illum flagellatum, Nervis duris colligatum, Retrudi custodia: Et secum bis senos canes, Feros nimis et immanes, Consumptos inedia. Sed fit terror hic in vanum. Mansuescit ira canum: Vincla cedunt omnia. Restauratur corpus suum: Vulgus pavens hinc profanum Renovat supplicia. Flagellatus mancipatur Rursus in custodia; Ubi clausus confortatur Angeli præsentia. Post hæc vecte conquassatus. Demum fuit penetratus Militari lancea. Quo columba prosilisse Atque cœlum penetrasse Visa fuit nivea. Gaudet chorus Angelorum; Stola datur martyri gloriosa. Per te nobis, martyr, detur Peccatorum venia.  Amen. II. Exulta, felix Divio. Quæ Benigni glorioso Decoraris sanguine. In Græcia sanctis satus, Polycarpi cura doctus, Christi fulsit lumine. Cunctis rebus abdicatis. Zelo flagrans veritatis. Venit in Burgundiam. Sacri verbi seminator Et errorum extirpator. Fundavit ecclesiam. Multis claret miraculis: Sanat morbos, dira mortis Dissolvit imperia. Fremit dæmon; cæsar furit; Sed martyr fidei reddit Invictus obsequia.  Quantus tormentorum  Prodet apparatus!  Stridet flagellorum  Ictus repetitus.  Bestiarum molæ.  Plumbum liquefactum,  Lanceæ, subulæ  Parant exitium. [Christo Benignus militat, Christus pro Benigno pugnat: Quam certa victoria! Igne, ferro vix probatus. Tanquam aurum expurgatus. Jam fulget cum gloria. Sanctum vinclis onerant, Et squalido mancipant Sine luce carceri. Jejunus inter canes Sex totos transit dies, Nec sic valet conteri. Rabidi canes mitescunt. Instar agnorum procumbunt Blandientes martyri, Adest e cœlis Angelus, Quo præbente dulcis cibus Instillatur gutturi. Ab omni plaga sanatus, Rursus miles renovatus In palæstram prosilit. Nutu contrivit idola. Et immolata fercula Degustare renuit. Hinc incensus furor crudelis tyranni Novum excogitat genus supplicii Quo Benignus cadat. Virgis costas nudant tortores impii: Victimam abluunt sanguinis rivuli.  Ut purior fiat.] Transversa fossus gemina Latus utrumque lancea, Crucem gessit intra corda, Quam semper amaverat. Non spinis caput pungitur, Cerebrum vecte frangitur; Sicque pugil coronatur Ritu quo cupierat. [Mirabile spectaculum! Sacerdos fit holocaustum, Ecclesiæ fulcimentum. Solamen fidelibus. Mors Domino pretiosa! Anima, sicut columba, Pennis videtur ad astra Extolli præpetibus.] O Benigne, pater care! Apostole gentis nostræ Fidei martyr præclare Quos amasti, nunc tuere De cœlo potentius. Credamus quæ docuisti, Pergamus quo pervenisti. Ut a Christo prædilecti Tecum mereamur frui Coronis perennibus.  Amen.  Alleluia.